《送汪容甫之淮阴三首 其二》
清代·刘玉麟

朝发辞谢埭，夕驾指秦邮。漭漭万波涌，渺渺孤城浮。

渔网苇上来，估帆烟际收。牛衣挂疏木，雁户沿寒流。

何必巢卫幕，始用怀杞忧。君挟贾让策，能令支祁愁。

桃花绝春涨，瓠子归北流。庶知东阁下，乃有济川舟。

作者简介：（1738—1797）清江苏宝应人，字又徐。乾隆四十二年贡生，官郁林州判。镇压贵州兴义苗民起义，任襄理军储之责，中炮卒。有《粤西金石录》、《甓斋遗稿》。